วันที่10และ12 สค มีเพศสัมพันธ์ ใส่ถุงยางปกติหลั่งนอก เช็คแล้วไม่รั่ว เดือนที่แล้วประจำเดือนมาวันที่28 กค แต่เดือน สิงหายังไม่มา แต่ในอาทิตนี้มีอาการเหมือนมีประจำเดือน วันนี้ตอนเช้าเลยใช้ที่ตรวจครร ขึ้น1ขีดปกติ และจากนั้นตอนเที่ยงๆบ่ายๆมีตกขาวและเลือดสีน้ำตาลออกมาด้วย พร้อมอาการปวดท้องอยากทราบว่าเป็นเลือดประจำเดือนมั๊ยครับ
สวัสดีค่ะ หากประจำเดือนมาวันที่ 28 ก.ค. การมีเพศสัมพันธ์ในวันที่ 10 และ 12 ส.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ แต่หากได้ใช้ถุงยางอนามัยร่วมกับการหลั่งนอก โอกาสในการตั้งครรภ์ก็ถือว่าน้อยมากอยู่ดังนั้น หากประจำเดือนยังไม่มา และได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้นค่ะสำหรับตกขาวที่มีเลือดสีน้ำตาลปน อาจเป็นเลือดที่ออกก่อนที่ประจำเดือนจะมาได้ ซึ่งหากหลังจากนี้ 1-2 วัน ได้มีประจำเดือนมา ก็ถือว่าปกติดีค่ะแต่หากยังไม่มีประจำเดือนมา และยังคงมีตกขาวปนเลือดสีน้ำตาลออกมาอีกเรื่อยๆ ก็จะเกิดจากสาเหตุอื่นๆ เช่น มีการติดเชื้อในช่องคลอด มีมดลูกอักเสบ ผลข้างเคียงจากการใช้ยาฮอร์โมนต่างๆ มะเร็งเยื่อบุโพรงมดลูก มะเร็งปากมดลูก เป็นต้น ดังนั้น ในกรณีที่ยังคงมีเลือดผิดปกติอออกมาอีกเรื่อยๆ ก็ควรไปพบสูติ-นรีแพทย์เพื่อหาสาเหตุค่ะ